wickkiey/tamil-wikipedia-markdown huggingface dataset:
# இரேச்சர்ல நாயக்கர்கள்


**இரேச்சர்ல நாயக்கர்கள்** (*Recherla Nayakas*) ஓர் ஆந்திர வம்சமாகும். இவர்கள் முசுனூரி நாயக்கர்களிடமிருந்து அதிகாரத்தைப் பறித்தனர். மேலும்,14 ஆம் நூற்றாண்டின் பிற்பகுதியிலும் 15 ஆம் நூற்றாண்டின் முற்பகுதியிலும் (ஆட்சி. 1368-1435) தெலங்காணா பகுதியில் ஆதிக்க சக்தியாக மாறினார்கள். இவர்கள் இந்த காலகட்டத்தில் பாமினி சுல்தானகத்தின் எல்லையான கோல்கொண்டாவின் தென்கிழக்கில் உள்ள இரச்சகொண்டாவை தளமாகக் கொண்டிருந்தனர். மேலும் தேவரகொண்டாவில் இரண்டாவது தளத்தையும் கட்டினார்கள்.  

## வரலாறு

ஆந்திராவின் நவீன வரலாற்றாசிரியர்கள் இவர்களை வெலமாக்களுடன் அடையாளப்படுத்தினாலும், வெலமா சமூகத்தின் உருவாக்கம் பிற்காலத்தில், பதினாறாம் நூற்றாண்டின் நடுப்பகுதியில்தான் ஆரம்பமானது என வரலாற்றாளர் சிந்தியா தால்போட் கூறுகிறார். .  
## போர்கள்
இரேச்சர்ல நாயக்கர்கள் அமங்கலில் தங்கள் முதல் தளத்தை நிறுவியதாக நம்பப்படுகிறது. அவர்களின் தலைவர் சிங்கம நாயக்கன் எதிரிகளால் படுகொலை செய்யப்பட்டக் காரணத்தால் அவரது மகன் அனபோத நாயக்கன் கொலைக்கு முசுனுரியின் கப்பய நாயக்கனைக் குற்றம் சாட்டி வாரங்கல் மீது படையெடுத்துச் சென்றார். கி.பி.1368 இல் பீமாவரத்தில் நடந்த ஒரு போரில், கப்பய நாயக்கன் கொல்லப்பட்டார் . மேலும் தெலங்காணாவின் கட்டுப்பாட்டை இரேச்சர்லாக்கள் கைப்பற்றினர். அனபோத நாயக்கன் பின்னர், 1369 இல் வெளியிடப்பட்ட ஒரு கல்வெட்டில், தனது தாத்தா தச்சய நாயக்கன் காக்கத்தியர்களின் கீழ் ஒரு தலைவராக பணியாற்றியதாகவும், இரண்டாம் பிரதாபருத்திரன் அவருக்கு *பாண்டிய-ராஜ-கஜ-கேசரி* (பாண்டிய யானைகளுக்கு எதிரான சிங்கம்) என்ற பட்டத்தை வழங்கியதாகவும் கூறுகிறார். நல்கொண்டா மாவட்டத்திலுள்ள இரச்சகொண்டா மற்றும் தேவரகொண்டா ஆகிய இடங்களில் இரேச்சர்ல நாயக்கர்கள் இரண்டு கோட்டை நகரங்களைக் கட்டினார்கள்.  

இரேச்சர்கள் கடலோர ஆந்திரப் பகுதியில் ரெட்டி வம்சத்தை தங்கள் போட்டியாளர்களாகக் கொண்டிருந்தனர். 1364 இல் முசுனுரி நாயக்கர்களால் மேற்கொள்ளப்பட்ட அதே ஒப்பந்தத்தின் விதிமுறைகளைப் பின்பற்றி அவர்கள் ஆரம்பத்தில் பாமினி சுல்தானகத்துடன் இணைந்தனர். அதே சமயம் ரெட்டிகள் விஜயநகரப் பேரரசுடன் இணைந்தனர். ராஜமன்றி ரெட்டிகள் மற்றும் கொண்டவீடு ரெட்டிகள் ஆகிய இரு ரெட்டி குலத்தினரிடையே பிளவு ஏற்பட்டதைத் தொடர்ந்து, கொண்டவீடு ரெட்டிகள் பாமினிகளுக்கு தங்கள் விசுவாசத்தை மாற்றிக்கொண்டனர். இதே சமயம் இரேச்சர்லாக்கள் விஜயநகரத்துடன் தங்களை இணைத்துக் கொண்டனர். 1419 இல் பனகல் கோட்டையில் (வனபர்த்திக்கு அருகில்) ஒரு பெரிய போர் நடந்தது. இதில் விஜயநகர, இரேச்சர்கள் மற்றும் ராஜமன்றி ரெட்டிகளின் கூட்டணி வெற்றி பெற்றது. இருப்பினும், இரேச்சர்கள் விசுவாசத்தை மாற்றியதால் 1420களில் பாமினி சுல்தானகத்தின் தாக்குதலுக்கு ஆளாகினர். சுல்தான் 1435 இல் வாரங்கல் மற்றும் இரச்சகொண்டாவைக் கைப்பற்றினார். அதன்பிறகு, இரேச்செர்லர்களின் தலைவர்கள் தெலங்காணா முழுவதும் சிதறி சிறியக் குழுக்களாக மாறினர்.
# மௌலா அலி மலை


**மௌலா அலி மலை** (*Moula Ali hill*) இந்தியாவின் ஐதராபாத்தில் உள்ள மௌலா அலி என்ற இடத்தில் குடை வடிவத்தில் அமைந்துள்ள ஓர் மலையாகும். மலையுச்சியில் அமைந்துள்ள மௌலா அலி தர்கா மற்றும் பள்ளிவாசல் ஆகியவற்றிற்கு இந்த இடம் நன்கு அறியப்பட்டதாகும். இப்பகுதியில் சியா இசுலாமியர்கள் அதிகளவில் வசிக்கின்றனர்.  

## கண்ணோட்டம்

மௌலா அலி மலை தோராயமாக உயரம் கொண்டது. இது தர்காவிலிருந்து மலையின் அடிப்பகுதி வரை 484 படிகளைக் கொண்டுள்ளது. மேலும், இதைச் சுற்றி சுமார் 600 கல்லறைகள் உள்ளன.  

பிரிட்டிசு வரலாற்றாசிரியர் வில்லியம் தால்ரிம்பில் என்பவரின் கணக்குகளின்படி, கி.பி. 1578 ஆம் ஆண்டில், குதுப் ஷாஹிகளின் அரசவையின் யாகுத் என்ற திருநங்கை ஒருவர் நோய்வாய்ப்பட்டார். அலி ( முகமது நபியின் மகள் பாத்திமாவின் கணவர்) மலை உச்சியில் தனக்காகக் காத்திருப்பதாகவும், பச்சை நிற ஆடை அணிந்த ஒருவர் மலையில் வந்துப் பார்க்கச் சொன்னதாக அவர் கனவு கண்டார். அவரது கனவில் யாகுத் அந்த மனிதனுடன் மலைக்குச் செல்கிறார். அலி மலையின் மேல் அமர்ந்து ஒரு கல்லில் கையை ஊன்றிக் கொண்டிருப்பதைக் கண்டார். மறுநாள் காலை, யாகுத்தின் நோய் குணமானது. மலையில் அதில் அலீயின் கை அடையாளங்கள் இருந்ததாகக் கூறப்படும் ஒரு கல் கண்டுபிடிக்கப்பட்டது. இந்தச் சம்பவத்தைப் பற்றி கேள்விப்பட்ட சுல்தான் அந்த மலையைப் பார்வையிட்டு, மலையின் மேல் ஒரு தர்காவைக் கட்ட உத்தரவிட்டார். கிடைத்த கல் மலை உச்சியில் உள்ள சன்னதியில் உள்ளது.  

இச்சம்பவத்தின் பின்னர் அந்த மலைக்கு 'மௌலா அலி' என்று பெயர் சூட்டப்பட்டது. இந்த கல் சூபிகள், துறவிகள் மற்றும் ஆன்மீகவாதிகளுக்கு பிரபலமானது. ஏனெனில் கல்லுக்கு குணப்படுத்தும் சக்தி உள்ளது என்ற நம்பிக்கையை அவர்கள் கொண்டுள்ளனர். அதன் உட்புறம் ஆயிரக்கணக்கான கண்ணாடிகளால் அலங்கரிக்கப்பட்டுள்ளது. மௌலா அலி மலையில் இசுலாத்தின் நான்காவது கலிபாவான அலி இப்னு தாலிபின் கை பொறிப்பு உள்ளது என நம்புகின்றனர்.
# சுப்ரதா பக்சி



**சுப்ரதா பக்சி** (*Subrata Bakshi*) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு சூலை மாதம் 23 ஆம் தேதியன்று இவர் பிறந்தார். தற்போது மேற்கு வங்காளத்தில் இருந்து தேர்ந்தெடுக்கப்பட்டு நாடாளுமன்ற, மாநிலங்களவை உறுப்பினராக பணியாற்றுகிறார். அகில இந்திய திரிணாமுல் காங்கிரசு கட்சியின் பொதுச் செயலாளராகவும், மேற்கு வங்க திரிணாமுல் காங்கிரசு கட்சியின் மாநிலத் தலைவராகவும் உள்ளார். 2011-ஆம் ஆண்டு மேற்கு வங்க மாநிலத்தில் பொதுப்பணித்துறை அமைச்சராகவும், போக்குவரத்து துறை அமைச்சராகவும் இருந்தார். 2011 ஆம் ஆண்டு நடைபெற்ற மேற்கு வங்க மாநில சட்டமன்றத் தேர்தலில் பபானிபூர் தொகுதியில் இருந்து தேர்ந்தெடுக்கப்பட்ட சட்டமன்ற உறுப்பினராகவும் இருந்தார்.  

மேற்கு வங்க சட்டமன்ற உறுப்பினராக மம்தா பானர்ச்சி பதவி விலகிய பின்னர் இவர் தெற்கு கொல்கத்தா தொகுதியில் இருந்து நாடாளுமன்றத்திற்குத் தேர்ந்தெடுக்கப்பட்டார். 2011 ஆம் ஆண்டு திசம்பர் மாதம் 10 ஆம் தேதியன்று 2,30,999 வாக்குகள் வித்தியாசத்தில் தேர்ந்தெடுக்கப்பட்டார். மேலும் 2014 ஆம் ஆண்டிலும் மீண்டும் தேர்ந்தெடுக்கப்பட்டார்.
# தாரக் பந்தோபாத்யாய்



**தாரக் பந்தோபாத்யாய்** (*Tarak Bandyopadhyay*) இந்தியாவைச் சேர்ந்த ஓர் அரசியல்வாதியாவார். மேற்கு வங்காள அரசியலில் அகில இந்திய திரிணாமுல் காங்கிரசு கட்சியின் உறுப்பினராகச் செயல்பட்டார். மேற்கு வங்க சட்டமன்றத்தில் உறுப்பினராக இருந்தார்.  

## வாழ்க்கைக் குறிப்பு
தாரக் பந்தோபாத்யாய் 1996 ஆம் ஆண்டில் காசிபூரில் தொகுதியில் இந்திய தேசிய காங்கிரசு கட்சி வேட்பாளராக மேற்கு வங்க சட்டமன்ற தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார் பின்னர் திரிணாமுல் காங்கிரசில் இணைந்தார்.  

பந்தோபாத்யாய் 2013 ஆம் ஆண்டு அக்டோபர் மாதம் 10 ஆம் தேதியன்று தனது 70ஆவது வயதில் மாரடைப்பால் இறந்தார்
# துர்கா சரண் பானர்ச்சி


**துர்கா சரண் பானர்ச்சி (Durga Charan Banerjee)** (ந்தியாவைச் சேர்ந்த ஓர் அரசியல்வாதியாவார். 1898-1952 ஆம் ஆண்டுகள் காலத்தில் இவர் வாழ்ந்தார். வங்காள மொழி பேசும் இந்திய சட்ட வல்லுநராகவும் முதல் மக்களவையின் நாடாளுமன்ற உறுப்பினராகவும் இருந்தார்.  

## ஆரம்ப வாழ்க்கை மற்றும் கல்வி
துர்கா சரண் பானர்ச்சி அனுகுல் சரண் பானர்ச்சிக்கு 1898 ஆம் ஆண்டு சனவரி மாதத்தில் மிட்னாபூரில் பிறந்தார். மிட்னாபூர் கல்லூரியிலும் இசுக்காட்டிசு பேராலயக் கல்லூரியிலும் படித்தார். பின்னர் கல்கத்தா பல்கலைக்கழகத்தில் குற்றவியல் சட்டம் பயின்றார். 1913 ஆம் ஆண்டு ஏப்ரல் மாதத்தில் திரிகுண தேவியை மணந்தார்  

## தொழில்
ஒரு குற்றவியல் வழக்கறிஞராக வாழ்க்கையைத் தொடங்கினார். பின்னர் அரசு வழக்கறிஞர்கள் குழுவில் சேர்ந்து பணியாற்றினார். 1921 ஆம் ஆண்டில் மிட்னாபூர் நகராட்சியின் நகராட்சி ஆணையராகவும் பணியாற்றினார். பின்னர் மிட்னாபூரில் உள்ள டயமண்ட் அமெச்சூர் திரையரங்கின் மேலாளராகப் பணியாற்றினார். இராமகிருசுணா அறக்கட்டளை, செபாசுரம் மற்றும் மிட்னாபூரில் உள்ள மருத்துவமனை ஆகியவற்றின் செயல்பாடுகளுடன் தொடர்பு கொண்டு செயல்பட்டார்.  

1952 ஆம் ஆண்டு முதல் மக்களவைத் தேர்தலில் பாரதிய சனசங்கத்தின் வேட்பாளராக மிட்னாபூர்-இயார்கிராம் மக்களவைத் தொகுதியில் போட்டியிட்டு தேர்ந்தெடுக்கப்பட்டார்.
# பாரா கமான்


**பாரா கமான்** (*Bara Kaman*, பொருள்: *பன்னிரண்டு வளைவுகள்*) என்பது இந்தியாவின் கர்நாடகத்தின், பிஜாப்பூரில் உள்ள இரண்டாம் அலி அடில் ஷாவின் முடிக்கப்படாத கல்லறை கட்டடம் ஆகும்.  

அடில் சாகி வம்சத்தைச் சேர்ந்த அலி அடில் ஷா, நிகரற்ற கட்டடக்கலைத் தரத்தோடு ஒரு கல்லறையைக் கட்ட விரும்பினார். அலி அடில் ஷாவின் கல்லறையைச் சுற்றிலும் செங்குத்தாகவும் கிடைமட்டமாகவும் பன்னிரண்டு வளைவுகள் அமைக்க திட்டமிடப்பட்டது. இருப்பினும், அறியப்படாத காரணங்களினால் கட்டுமான வேலை முழுமையடையாமல் விடப்பட்டது: இரண்டு வளைவுகள் மட்டுமே செங்குத்தாக கட்டப்பட்டன. கல்லறைக் கட்டடம் கட்டி முடிக்கப்பட்டால் அதன் நிழல் கோல் கோம்பாசைத் தொடும் என்பதால் அதன் கட்டுமானம் நிறுத்தப்பட்டதாக வதந்தி பரவியது. கிடைமட்டமாக அமைக்கப்பட்ட பன்னிரண்டு வளைவுகளின் எச்சங்கள் இன்றும் காணப்படுகின்றன.  

இந்த இடம் இந்தியத் தொல்லியல் துறையால் நிர்வகிக்கப்படுகிறது.  

பாரா கமான் கி.பி 1672 இல், இரண்டாம் அலி அடில் ஷாவால் கட்டப்பட்டது. இது அரசரும் அவரது மனைவிகளும் அடக்கம் செய்யப்பட்ட கல்லறையாக இருக்க வேண்டும். பாரா கமானில் இரண்டாம் அலி அடில் ஷா, அவரது மனைவி சந்த் பீபி மற்றும் அவரது மகள்களின் கல்லறைகள் உள்ளன.
# சிமாலியா



***சிமாலியா*** (*Simalia*) என்பது *பைத்தோனிடே* குடும்பத்தில் உள்ள பாம்புகளின் பேரினமாகும். *மோரேலியா அமெதிசுடினா* இனக் குழுவிற்கான சிற்றினத்துடன் (இது *மொரேலியா விரிடிசுடன்* சேர்ந்து, *மோரேலியா* பாராபிலெடிக் பேரினத்தை உருவாக்கியது).  

## சிற்றினங்கள்
*சிமாலியா* பேரினமானது பின்வரும் சிற்றினங்களைக் கொண்டுள்ளது:  
| *சி. அமேதிசுதினா* (மாதிரி இனம்) | இந்தோனேசியா, பப்புவா நியூ கினி, ஆத்திரேலியா |
| --- | --- |
| *சி. போலெனி* | நியூ கினி |
| *சி. கிளாசுடோலெபிசு* | இந்தோனேசியா |
| *சி. கிங்கார்னி* | வடக்கு ஆத்திரேலியா. |
| *சி. நௌடா* | இந்தோனேசியா. |
| *சி. ட்ரேசியா* | இந்தோனேசி ஹல்மஹேரா தீவு. |
# பூக்கும் தாவரத் தொகுதிமரபு குழும முறைமை 4

தாவரங்களின் படிவளர்ச்சிக் கொள்கை ]]  
**பூக்கும் தாவரத் தொகுதிமரபு குழும முறைமை 4**<small>(Angiosperm Phylogeny Group IV system</small> (APG IV system)) என்பது, பூக்கும் தாவர மரபுநெறி குழுமம் என்ற முறைசாரா பன்னாட்டு தாவர வகைப்பாட்டியல் அறிஞர் குழும முறைமையின் நான்காம் பதிப்பு ஆகும். இவர்கள் உலகிலுள்ள பூக்குந்தாவரங்களுக்காக பரிணாம மரபு வழிமுறைகளையும், கணியவழித் தீர்வுகளையும் கொண்டு, ஒருமித்த எண்ணத்துடன், வகைப்படுத்தும் நெறிமுறைகளை உருவாக்கி, பன்னாட்டு வகைபாட்டியல் முறைமையை அமைக்கின்றனர். இந்த நான்காம் பதிப்புக்கு முன், மூன்று பதிப்புகள் (1998, 2003, 2009, ) வந்துள்ளது. இம்மூன்று பதிப்புகளின் செம்பதிப்பான நான்கவது பதிப்பு, 2016 ஆம் ஆண்டு வெளிவந்து, இப்பொழுதும் பன்னாட்டு தாவரவியலாளர்களால் பின்பற்றப்படுகிறது. இதன் முழு ஆவணத்தினையும் இணையநூலகத்தில் பதிவிறக்கிப் படிக்க இயலும்.இப்பதிப்பு மூலக்கூறு மரபியல் (Molecular phylogenetics based) சார்ந்த,தாவர வகைப்பாட்டியல் முறைமைகளின் அட்டவணை அடிப்படையில் கட்டமைக்கப் பட்டுள்ளது.  

இம்முறைமையின் கீழ், 64 வரிசைகள் , 420 குடும்பங்கள் வகைப்படுத்தப்பட்டுள்ளன. சில சிறிய குடும்பங்கள் விலக்கப்பட்டுள்ளன என்பதையும் கருத்தில் கொள்ள வேண்டும். இவையனைத்தும் கனிக இனமரபின உருமணிகளின் ஆய்வுகளின் அடிப்படையில் (PPA-Plastid Pylogenomic Angiosperm) கட்டமைக்கப்பட்டுள்ளன. APG III அமைப்புடன் ஒப்பிடும்போது, ​​APG IV அமைப்பு ஐந்து புதிய வரிசைகளை ஏற்படுத்தியுள்ளது. அவை, போராஜினேல்ஸ் , டில்லெனியேல்ஸ் , இகாசினேல்ஸ் , மெட்டெனியலேஸ், வஹ்லியால்ஸ் ஆகும். அதே போல புதிய குடும்பங்களும் ஏற்றுக் கொள்ளப்பட்டுள்ளன.  

## பூக்குந்தாவர மரபுத் தோற்ற கிளைப்படம்
இக்குழுமத்தின் முந்தையை முறைமைகளைப் போலவே, தாவர பரிணாமவியல், மரபியல், வகைப்பாட்டியல் அடிப்படைகளைக் கொண்டு, கணினியின் தானியக்கமுறையில் மரபின கிளைப்படம் உருவாக்கப்பட்டுள்ளது. அப்படத்தில் இருந்து, மறுசீராய்வு செய்த கீழ்கண்டத்தரவு தரப்பட்டுள்ளது.
# தத்தா வம்சம்



**தத்தா வம்சம்** (*Datta dynasty*), இவ்வம்சத்தவர்கள் வட இந்தியாவின் மதுரா மற்றும் அயோத்தி பகுதிகளை கிமு முதலாம் நூற்றாண்டில் ஆட்சி செய்தனர். தத்தா வம்சாத்தவர்கள் தேவா வம்சத்தவர்களை வென்று அயோத்தி பகுதிகளை தங்களது மதுரா இராச்சியத்துடன் இணைத்துக் கொண்டனர். இரண்டாம் நூற்றாண்டின் நடுப் பகுதியில் மித்திர வம்சத்தினர், தத்தா வம்சத்தவர்களை வென்று மதுரா மற்றும் அயோத்தியை ஆட்சி செய்தனர்.  

யவன இராச்சியக் கல்வெட்டுகளின்படி, இந்திய கிரேக்க இராச்சியத்தினர் (கிமு 150 - 50) மதுரா மற்றும் அதனை சுற்றியுள்ள பகுதிகளை கைப்பற்றி ஆட்சி செய்த போது, அயோத்தி மற்றும் மதுரைவை ஆண்ட தேவா வம்சத்தினர், தத்தா வம்சத்தினர் மற்றும் மித்திர வம்சத்தினர் கிரேக்கரகளுக்கு திறை செலுத்தி சிற்றரசர்களாக ஆட்சி செய்தனர். இந்தோ-கிரேக்க இராச்சியத்தை பின்னர் இந்தோ-சிதியர்கள், வடக்கு சத்திரபதிகள் மற்றும் குசானர்கள் வென்றனர்.  

## தத்தா வம்ச ஆட்சியாளர்கள்
தத்தா வம்சத்தின் அறியப்பட்ட ஆட்சியாளர்கள்:  

- சேஷ தத்தா
- இராம தத்தா
- சிசுசந்திர தத்தா
- சிவ தத்தா

## இதனையும் காண்க
- தேவா வம்சம்
- மித்திரா வம்சம்
- இந்தோ கிரேக்க நாடு
- இந்தோ சிதியன் பேரரசு
- வடக்கு சத்திரபதிகள்
# சிவகிரி, கருநாடகம்



**சிவகிரி** (*Shivagiri*) என்பது 85 அடி (26 மீட்டர்) உயரம் கட்டப்பட்ட சிவன் சிலை ஆகும். இது டி. கே. பாட்டீல் பனகட்டி அறக்கட்டளையால் (நிறுவன உறுப்பினர் பசன்ட்குமார் பாட்டீல்) கட்டபட்டது. இச்சிலை இந்தியாவின், கர்நாடகத்தின், பிஜாப்பூர் நகரில், சிந்தகி சாலையில் அமைந்துள்ளது. இது மெல்ல மெல்ல ஒரு புனித யாத்திரை தலமாகவும், பிஜப்பூரில் அதிகம் பார்வையிடப்பட்ட சுற்றுலாத் தலங்களில் ஒன்றாகவும் மாறி வருகிறது. ஒவ்வொரு ஆண்டும் மகா சிவராத்திரி அன்று, கோவிலுக்கு 150,000 பக்தர்கள் வருகை தருவதாக மதிப்பிடப்பட்டுள்ளது. பசந்த்குமார் பாட்டீல், அவரது தந்தையின் நினைவாக, அவரது சொந்த ஊரான பிஜாப்பூரில் இதை கட்டினார்.  

1,500 டன் எடையுள்ள இந்த சிவபெருமானின் சிலை, இந்தியாவின் இரண்டாவது பெரிய சிவபெருமானின் இருந்த கோலச் சிலையாகக் கருதப்படுகிறது. இது சிமோகாவைச் சேர்ந்த சிற்பிகளால் 13 மாதங்களுக்கும் மேலான காலத்தில் உருவாக்கப்பட்டது. இதன் கட்டுமான வடிவமைப்பானது பெங்களூர் கட்டிடக் கலைஞர்களால் உருவாக்கப்பட்டது. இந்த சிவன் சிலை சீமைக்காரை, எஃகு ஆகியவற்றைக் கொண்டு உருவாக்கபட்டது. சிலைக்கு கீழே ஒரு சிறிய சிவலிங்கம் வைக்கப்பட்டுள்ளது. மேலும், சிவன் தொடர்பான தொன்மக் கதைகளை பக்தர்கள் அறிந்துகொள்ள ஏதுவாக கோயிலின் உள்சுவரில் கன்னட மொழியில் "சிவ சரிதம்" பொறிக்கப்படும். அறக்கட்டளை இதை ஒரு பெரிய புனித யாத்திரை மையமாக மாற்ற விரும்புகிறது.  

சிலை தொடர்பான தொடர் பணிகளுக்கு அறக்கட்டளையானது பொதுமக்களின் பங்களிப்பை எதிர்பார்க்கப்படுகிறது. பரந்த வளாகத்தில் பசந்த் வனா எனப் பெயரிடப்பட்ட முதியோர் இல்லம் அமைக்க திட்டமிடபட்டுள்ளது. அறங்காவலர்களாக உள்ள ஐந்து சகோதரர்களில் ஒருவர், தி இந்து செய்தித்தாளிடம், துவக்கத்தில் முதியோர் இல்லத்தில் 52 பேருக்கு இடமிருக்கும் என்றும். பிறகு இடங்கள் படிப்படியாக அதிகரிக்கப்படும் என்று கூறினார். இதில் பெண்களுக்கு முன்னுரிமை அளிக்கப்படும். இது நிறைவேறியவுடன், அறக்கட்டளையானது பொருளாதார ரீதியாகவும் சமூக ரீதியாகவும் பின்தங்கிய வகுப்பைச் சேர்ந்த சிறந்த மாணவர்களுக்காக இலவச உறைவிடப் பள்ளியை நிறுவும் என்றார்.  

பசந்த்குமார் பாட்டீல் அவர்களின் தாயார் துளசிபாயை பிப்ரவரி 26 அன்று தங்கத்தால் துலாபாரம் போட திட்டமிட்டுள்ளார் . அவர் 55 கிலோகிராம் எடையுள்ளதால் அந்த எடையுள்ள தங்கத்தின் மதிப்பு ரூ. 4.5 கோடி ஆகும். இந்த பணம் வங்கியில் வைப்புத் தொகையாக செய்யப்பட்டு அதிலிருந்து வரும் வட்டிப் பணம் இது தொடர்புடைய தொண்டு பணிகளுக்கு பயன்படுத்தப்படும்.
# அலெக்சாண்ட்ரியா அராகோசியா


**அலெக்சாண்ட்ரியா அராகோசியா** ( *Alexandria in Arachosia*), கிரேக்கப் பேரரசர் அலெக்சாந்தர் நிறுவிய நகரங்களில் ஒன்றாகும். இது ஆப்கானித்தான் நாட்டின் தென்கிழக்கில் உள்ள கந்தகார் மாகாணத்தில் அமைந்துள்ளது. இதனை தற்போது காந்தாரம் என்று அழைக்கப்படுகிறது.  

நடு ஆசியா, ஆப்கானித்தான் மற்றும் பாகிஸ்தானில் பேரரசர் அலெக்சாந்தர் கிமு 330ல் புதிதாக நிறுவிய மற்றும் கிரேக்கப் பெயர் மாற்றம் செய்யப்பட்ட 20 நகரங்களுக்கு தனது பெயரான அலெக்சாந்தர் எனச்சூட்டினார்.  

## வரலாறு
புதிதாக நிறுவிய மற்றும் கிரேக்கப் பெயர் மாற்றம் செய்யப்பட்ட நகரங்கள் (சிவப்பு நிறத்தில்)]]  

அகாமனிசியப் பேரரசின் கிழக்கில், ஆப்கானித்தானில் உள்ள அராகோசியா நகரத்தை வென்றபின், இந்நகரத்திற்கு தனது பெயரை இட்டார். அலெக்சாந்தர், மகத பேரரசின் அரசவைக்கு தனது தூதுவராக மெகஸ்தனீசை இந்நகரத்திலிருந்தே அனுப்பினார்.  
## அலெக்சாந்திரியா அராகோசியாவின் சிதிலங்கள்

அலெக்சாந்திரியா அராகோசியாவின் சிதிலங்கள் அகழாய்வில் தற்கால காந்தாரம் நகரத்தின் அருகே உள்ள பழைய காந்தாரத்தில் கிடைத்துள்ளது.  

## படக்காட்சிகள்

## இதனையும் காண்க
- பழைய காந்தாரம்
# மௌலா அலி


**மௌலா-அலி** (*Moula Ali*) என்பது மெட்சல்-மல்கஜ்கிரி மாவட்டத்தின் மல்கஜ்கிரி மண்டலத்தில் நன்கு வளர்ந்த தொழில்துறை மற்றும் நகர்ப்புற பகுதியாகும். இது பெருநகர ஐதராபாத்து மாநகராட்சியின் ஒரு பகுதியாக உள்ளது. இந்தப் பகுதி மௌலா அலி தொடர் வண்டி நிலையம் வழியாக நன்கு இணைக்கப்பட்டுள்ளது. இது அதன் மௌலா அலி மலைக்காக குறிப்பிடத்தக்கது. அதன் உச்சியில் அலிக்கு அர்ப்பணிக்கப்பட்ட மௌலா அலி தர்காவும் மற்றும் பள்ளிவாசல் ஒன்றும் உள்ளது.  

இது குதுப் ஷாஹி ஆட்சியாளர்களின் காலத்தில் கட்டப்பட்டது. ஐதராபாத்து நகர்ப்புற மேம்பாட்டு ஆணையத்தால் அடையாளம் காணப்பட்ட 11 பாரம்பரியத் தளங்களில் மௌலா அலி தர்காவும் ஒன்றாகும். இது அடிப்படையில் ஒரு பெரிய பாறைப் பகுதியாகக் காணப்படுகிறது. மௌலா அலி மலைக்கு அருகில் "கதம்-இ-ரசூல்" என்று அழைக்கப்படும் மற்றொரு குன்றும் உள்ளது. அதில் தீர்க்கதரிசியின் புனித நினைவுச்சின்னங்கள் அசப் சாகியின் ஊழியரான முகமது சக்ருல்லா ரகானால் இங்கு வைக்கப்பட்டன.  

## வரலாறு
ஐதராபாத்தின் மௌலா அலி தர்கா மற்றும் மௌலா அலி வளைவு ஆகியவை குதுப் ஷாஹி வம்சத்தின் போது உருவாக்கப்பட்டது. பிரிட்டிசு வரலாற்றாசிரியர் வில்லியம் தால்ரிம்பில் என்பவரின் கணக்குகளின்படி, கி.பி. 1578 ஆம் ஆண்டில், குதுப் ஷாஹிகளின் அரசவையின் யாகுத் என்ற திருநங்கை ஒருவர் நோய்வாய்ப்பட்டார். அலி ( முகமது நபியின் மகள் பாத்திமாவின் கணவர்) மலை உச்சியில் தனக்காகக் காத்திருப்பதாகவும், பச்சை நிற ஆடை அணிந்த ஒருவர் மலையில் வந்துப் பார்க்கச் சொன்னதாக அவர் கனவு கண்டார். அவரது கனவில் யாகுத் அந்த மனிதனுடன் மலைக்குச் செல்கிறார். அலி மலையின் மேல் அமர்ந்து ஒரு கல்லில் கையை ஊன்றிக் கொண்டிருப்பதைக் கண்டார். மறுநாள் காலை, யாகுத்தின் நோய் குணமானது. மலையில் அதில் அலீயின் கை அடையாளங்கள் இருந்ததாகக் கூறப்படும் ஒரு கல் கண்டுபிடிக்கப்பட்டது. இந்தச் சம்பவத்தைப் பற்றி கேள்விப்பட்ட சுல்தான் அந்த மலையைப் பார்வையிட்டு, மலையின் மேல் ஒரு தர்காவைக் கட்ட உத்தரவிட்டார். கிடைத்த கல் மலை உச்சியில் உள்ள சன்னதியில் உள்ளது.  

குதுப் ஷாஹி சுல்தான்கள் 17 ரிஜாப் அன்று கோல்கொண்டாவிலிருந்து மலைக்கு வருடாந்திர யாத்திரையைத் தொடங்கினார்கள். ஆனால் 1687 இல் சன்னி இசுலாமியர்கள் ஐதராபாத்தைக் கைப்பற்றிய பிறகு, திருவிழா தற்காலிகமாக நிறுத்தப்பட்டது. நிசாம்களின் ஆட்சியில், இந்த விழா இரண்டு முக்கிய தேசிய விழாக்களில் ஒன்றாக மாறியது.  

மலைக்கு அருகில் உள்ள பகுதியில் புதிய கற்காலம் முதல் மனிதர்கள் வசித்ததற்கு அடையாளமாக அகழ்வாராய்ச்சியில் மண்பாண்டங்கள், இரும்பு கருவிகள் மற்றும் மனித எலும்புக்கூட்டின் துண்டுகள் தளத்திற்கு அருகில் கண்டுபிடிக்கப்பட்டுள்ளன.. நிசாம் காலத்தில், ஐதராபாத்து குதிரைப் பந்தய மைதானம் போன்ற இடங்களுடன், மௌலா-அலி மிகவும் முக்கியமான பகுதியாக இருந்தது. பின்னர் 1886 இல் ஐதராபாத்து நிசாம் ஆறாம் ஆசாப் ஜா தனது அரண்மனைக்கு அருகில் இருக்க வேண்டும் என்று விரும்பியதால் மௌலா அலி பகுதியில் செயல்பட்டுவந்த ஐதராபாத்து குதிரைப் பந்தய மைதனம் 1886 ஆம் ஆண்டில் இங்கு மாற்றப்பட்டது. பின்னர், அவர் பந்தய மைதானத்தில் மக்பூப் மாளிகையையும் கட்டினார். . 1954 இல், முதல் திறந்தவெளி சிறை மௌலா அலியில் திறக்கப்பட்டது. பின்னர் செர்லப்பள்ளிக்கு மாற்றப்பட்டது.
# லியாசிசு



***லியாசிசு*** (*Liasis*) என்பது இந்தோனேசியா, நியூ கினி மற்றும் ஆத்திரேலியாவில் காணப்படும் மலைப்பாம்பு பேரினமாகும். இதில் தற்போதுள்ள மூன்று சிற்றினங்கள் அங்கீகரிக்கப்பட்டுள்ளன. மேலும் ஒரு இராட்சத 10 மீட்டர் நீளமுள்ள புதைபடிவ சிற்றினம் *லி. டுபுடிங்கலா* இதில் அடங்கும்.  

## புவியியல் வரம்பு
இவை இந்தோனேசியாவில் சிறு சுண்டாத் தீவுகளிலும், கிழக்கே நியூ கினி, வடக்கு மற்றும் மேற்கு ஆதிரேலியாவிலும் காணப்படுகின்றன.  

## சிற்றினங்கள்
| *லி. பசுகசு* | பீட்டர்சு, 1873 | 0 | நீர் மலைப்பாம்பு | ஆத்திரேலியா ( மேற்கு ஆத்திரேலியா, வடக்குப் பகுதி மற்றும் குயின்ஸ்லாந்து ), சர் சார்லஸ் ஹார்டி தீவுகள், டொரெஸ் நீரிணையில் உள்ள கார்ன்வாலிசு தீவு, பப்புவா நியூ கினி (கீழ்ப்பகுதி) மற்றும் இந்தோனேசியா (தெற்கு பப்புவா ) |
| --- | --- | --- | --- | --- |
| *லி. மாக்லோட்டி* | ஏ. எம். சி. துமெரில் & பிப்ரான், 1844 | 2 | மேக்லாட்டின் மலைப்பாம்பு | ரோட்டி, சமாவோ, திமோர், வெட்டர் மற்றும் சாவு ஆகிய சிறு சுண்டாத் தீவுகளில் இந்தோனேசியா |
| *லி. ஒலிவேசியசு* | கிரே, 1842 | 1 | ஆலிவ் மலைப்பாம்பு | மேற்கு ஆத்திரேலியா, வடக்கு பிரதேசம் மற்றும் குயின்ஸ்லாந்து, ஆத்திரேலியா |
)* துணையினங்கள் சேர்க்கப்படவில்லை
# கிரண் கண்டோல்கர்



**கிரண் கண்டோல்கர்** (*Kiran Kandolkar*) இந்தியாவைச் சேர்ந்த ஓர் அரசியல்வாதியாவார். கோவா மாநிலத்தைச் சேர்ந்த இவர் திவிம் தொகுதியை பிரதிநிதித்துவப்படுத்தும் கோவா சட்டமன்ற உறுப்பினராக உள்ளார். 2022 ஆம் ஆண்டு நடைபெற்ற கோவா சட்டப் பேரவைத் தேர்தலில் அகில இந்திய திரிணாமுல் காங்கிரசு கட்சியின் தோல்விக்குப் பிறகு, பதவி விலகும் வரை இவர் அகில இந்திய திரிணாமுல் காங்கிரசு கட்சியின் கோவா மாநிலப் பிரிவின் தலைவராக இருந்தார்.  

## பதவிகள்
கோவா மாநில தோட்டக்கலை கழகத்தின் தலைவராக இருந்தார்.  

## குழுக்கள்
பின்வரும் குழுக்களில் கிரண் கண்டோல்கர் உறுப்பினராக உள்ளார்  
- கோவா நிலப் பயன்பாடு குறித்த உறுப்பினர் தேர்வுக் குழு
- சலுகைகளுக்கான உறுப்பினர் குழு
- அரசாங்க உத்தரவாதங்கள் மீதான உறுப்பினர் குழு
- மனுக்கள் மீதான உறுப்பினர் குழு
- கோவா பள்ளிக் கல்விக்கான உறுப்பினர் தேர்வுக் குழு
# பரதராஜர்கள்



**பரதராஜர்கள்** (*Pāratarājas*) (பிராமி: *பரதராஜா*, கரோஷ்டி: *'𐨤𐨪𐨟𐨪𐨗*) , தற்கால பாக்கித்தான் நாட்டின் வடகிழக்கு பலுசிஸ்தான் பகுதியை ஆட்சி செய்தவர்கள். இவர்களின் தலைநகரம் லோராலை நகரம் ஆகும். இவர்கள் இந்தோ-பார்த்தியப் பேரரசின் வழிவந்தவர்கள். பரதராஜர்கள் பலுசிஸ்தானை கிபி 125 முதல் கிபி 300 வரை ஆட்சி செய்தனர்.  

## ஆதாரங்கள்
### நாணயவியல்
தற்கால பாகிஸ்தானின் பலுசிஸ்தான் மாகாணத்தில் வடகிழக்கில் அமைந்த லோராலாய் நகரத்தின் தொல்லியற்களத்தில் கிடைத்த நாணயங்கள் மூலம் பரதராஜர்கள் குறித்து அறிய முடிகிறது. இவர்களது நாணயங்களில் முன்புறத்தில் அரசனின் உருவம், பின்புறத்தில் சுவஸ்திகா சின்னம் பொறிக்கப்பட்டு, பிராமி அல்லது கரோஷ்டி எழுத்துமுறையில் எழுத்துக்கள் பொறிக்கப்பட்டுள்ளது.  
யில் பொறிக்கப்பட்ட நாணயம்.]]  

## ஆட்சியாளர்கள்
| ஆட்சியாளர் | நாணயம் | மகவுத்தொடர்பு | உத்தேச காலம் கிபி 125 மற்றும் 150 | குறிப்பு |
| --- | --- | --- | --- | --- |
| யோலாமீரா | 125-150]] | பகரெவாவின் மகன் | கிபி 125–150 | * பாக்திரியா மொழியில் பொருள்: போர் வீரன் மித்திரா
* * நாணயத்தின் பின்புறத்தில் சுவஸ்திகா சின்னம் பொறிக்கப்பட்டுள்ளது.
* நாணயங்கள் பிராமி எழுத்துக்கள் கொண்டது. |
| பகமீரா | யோலாமீராவின் மூத்த மகன் | கிபி150 |  |  |
| அர்ச்சுனன் | யோலாமீராவின் இரண்டாம் மகன் | 150–160 | * நாணயத்தின் முன்புறத்தில் மன்னரின் உருவம்; பின்புறத்தில் சுவஸ்திகா சின்னம் பொறிக்கப்பட்டுள்ளது.
* நாணயத்தில் பிராமி எழுத்துமுறையில் பொறிக்கப்பட்டுள்ளது. |  |
| வராமீரா | யோலாமீராவின் மூன்றாம் மகன் | 160–175 | * சரதுசம் கடவுள் மித்திரன்
* நாணயத்தின் முன்புறத்தில் மன்னரின் உருவம்; பின்புறத்தில் சுவஸ்திகா சின்னம் பொறிக்கப்பட்டுள்ளது.
* நாணயத்தில் பிராமி எழுத்துமுறையில் பொறிக்கப்பட்டுள்ளது. |  |
| மீராகவாரா | வராமீராவின் மகன் | . 175–185 | * இதன் பொருள் சரதுசம் கடவுள் மித்திரன்
* நாணயத்தின் முன்புறத்தில் மன்னரின் உருவம்; பின்புறத்தில் சுவஸ்திகா சின்னம் பொறிக்கப்பட்டுள்ளது.
* நாணயத்தில் பிராமி எழுத்துமுறையில் பொறிக்கப்பட்டுள்ளது. |  |
| மீராதாகாமா | வராமீராவின் மற்றொரு மகன் | 185–200 | * இதன் மொழிபெயர்ப்பு மித்திரன்
* நாணயத்தின் முன்புறத்தில் மன்னரின் உருவம்; பின்புறத்தில் சுவஸ்திகா சின்னம் பொறிக்கப்பட்டுள்ளது.
* நாணயத்தில் பிராமி எழுத்துமுறையில் பொறிக்கப்பட்டுள்ளது. |  |
| கோசனா | பாகவகர்ணாவின் மகன் | 200–220 |  |  |
| பீமார்ச்சுனா | யோதகாமாவின் மகன் | 220–235 | * நாணயத்தின் முன்புறத்தில் மன்னரின் உருவம்; பின்புறத்தில் சுவஸ்திகா சின்னம் பொறிக்கப்பட்டுள்ளது.
* நாணயத்தில் கரோஷ்டி எழுத்துமுறையில் பொறிக்கப்பட்டுள்ளது. |  |
| கோசியா | கோசனாவின் மகன் | . 235–265 | * நாணயத்தின் முன்புறத்தில் மன்னரின் உருவம்; பின்புறத்தில் சுவஸ்திகா சின்னம் பொறிக்கப்பட்டுள்ளது.
* நாணயத்தில் கரோஷ்டி எழுத்துமுறையில் பொறிக்கப்பட்டுள்ளது. |  |
| தாதர்வகார்ணா | மன்னர் தாதாயோலாவின் மகன் | 265–280 | * பொருள் படைப்பாளரின் மகிமை படைப்பாளியின் மகிமை
* நாணயத்தின் முன்புறத்தில் மன்னரின் உருவம்; பின்புறத்தில் சுவஸ்திகா சின்னம் பொறிக்கப்பட்டுள்ளது.
* நாணயத்தில் பிராமி எழுத்துமுறையில் பொறிக்கப்பட்டுள்ளது. |  |
| ததாலோயா | தாதர்வர்ணாவின் மகன் | 280–300 | } |  |
## இதனையும் காண்க
- லோராலை மாவட்டம்
# அசுமுண்டா



***அசுமுண்டா*** (*Asmunda*) என்பது கடல் நத்தைகளின், பிரமிடெல்லிடே குடும்பத்தில் உள்ள கடல் வயிற்றுக்காலி மெல்லுடலி, பிரம்கள் மற்றும் இவற்றைச் சார்ந்த பேரினமாகும்.  

## சிற்றினங்கள்
*அசுமுண்டா* பேரினத்தில் உள்ள சிற்றினங்கள் பின்வருமாறு:  

- *அசுமுண்டா ஆம்புலேஷியா* <small>(லேசெரான், 1951)</small>
- *அசுமுண்டா பெல்சாண்டி* <small>சௌரின், 1959</small>
- *அசுமுண்டா சுட்டினா* <small>சௌரின், 1959</small>
- *அசுமுண்டா கிளாரா* <small>சவுரின், 1959</small>
- *அசுமுண்டா எலிகன்டுலா* <small>(ஏ. ஆடம்ஸ், 1860)</small>
- *அசுமுண்டா எக்சிலிசிமா* <small>(நோமுரா, 1938)</small>
- *அசுமுண்டா லுடோவிகா* <small>(தியேல், 1925)</small>
- *அசுமுண்டா மெதுலா* <small>(ஏ. ஆடம்ஸ், 1860)</small>
- *அசுமுண்டா செக்டா* <small>(சௌரின், 1958)</small>
- *அசுமுண்டா சில்வி* <small>சவுரின், 1959</small>
- *அசுமுண்டா டெனுகோசுடாட்டா* <small>(ரோபா, டி ஜெரோனிமோ, சைமனி, நெக்ரி & சான்பிலிப்போ, 2004)</small>
- *அசுமுண்டா இன்னல்கள்* <small>(ஹெட்லி, 1909)</small>
- *அசுமுண்டா டுரிட்டா* <small>(சிபி ஆடம்ஸ், 1852)</small>
# இப்ராகிம்பட்டினம் சட்டமன்றத் தொகுதி


**இப்ராகிம்பட்டினம் சட்டமன்றத் தொகுதி** (*Ibrahimpatnam Assembly constituency*) இந்தியாவின் தெலங்காணா சட்டப் பேரவையின் ஒரு தொகுதியாகும். இது ரங்காரெட்டி மாவட்டத்தில் உள்ள 14 தொகுதிகளில் ஒன்றாகும். இது போங்கிர் மக்களவைத் தொகுதியின் ஒரு பகுதியாகும்.  

தற்போது மல்ரெட்டி ரெங்க ரெட்டி இத்தொகுதியின் சட்டமன்ற உறுப்பினராக உள்ளார்.  

## மண்டலங்கள்
இச்சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:  

## சட்டப் பேரவை உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 2023 | மல்ரெட்டி ரங்கா ரெட்டி | இந்திய தேசிய காங்கிரசு |
| 2018 | மஞ்சிரெட்டி கிசன் ரெட்டி | பாரத் இராட்டிர சமிதி |
| 2014 | மஞ்சிரெட்டி கிசன் ரெட்டி | தெலுங்கு தேசம் கட்சி |
| 2009 | மஞ்சிரெட்டி கிசன் ரெட்டி |  |
| 2004 | மஸ்கு நரசிம்மா | இந்திய பொதுவுடமைக் கட்சி |
| 1999 | கோண்ட்ரு புஷ்ப லீலா | தெலுங்கு தேசம் கட்சி |
| 1994 | கொண்டிகரி ராமுலு | இந்திய பொதுவுடமைக் கட்சி |
| 1989 | கொண்டிகரி ராமுலு |  |
| 1985 | கே. சத்தியநாராயணா | தெலுங்கு தேசம் கட்சி |
| 1983 | ஏ. ஜி. கிருஷ்ணா | இந்திய தேசிய காங்கிரசு |
| 1981 | ஏ. ஜி. கிருஷ்ணா |  |
| 1978 | சுமித்ரா தேவி |  |
| 1972 | என். ஆனந்த ரெட்டி |  |
| 1967 | எம். என். லட்சுமிநரசையா |  |
| 1962 | எம். என். லட்சுமிநரசையா |  |
| 1957 | எம். என். லட்சுமிநரசையா |  |
| 1952 | எம். பி. கௌதம் |  |
| 1952 | கே. பாபி ரெட்டி | மக்கள் சனநாயக முன்னணி |

## மேலும் பார்க்கவும்

- தெலங்காணா சட்டப் பேரவையின் தொகுதிகளின் பட்டியல்
# எரிக் ஸ்டீபன் பார்ன்ஸ்

**எரிக் ஸ்டீபன் பார்ன்ஸ்**(*Eric Stephen Barnes*) என்பார் 1924 ஆம் ஆண்டு முதல் 2000 ஆம் ஆண்டு  வரை வாழ்ந்தார். இவர் ஆஸ்திரேலியாவின் தூய கணிதவியலாளர் ஆவார். இவருக்கு 1959 ஆம் ஆண்டு  தாமஸ் ராங்கன் லைல் பதக்கம்  வழங்கப்பட்டது. இவர் அடிலெயிட் பல்கலைக்கழகத்தில் (சர் தாமஸ்) கணிதத்தின் மூத்த பேராசிரியராக இருந்தார். இவர் 1954 இல் ஆஸ்திரேலிய அறிவியல் அகாடமியின் சக உறுப்பினராகத் தேர்ந்தெடுக்கப்பட்டார்.  

இவர் வேல்ஸில் உள்ள கார்டிப் நகரில் 1924 ஆம் ஆண்டு சனவரி மாதம் 16 ஆம் நாள்  பிறந்தார். இவர் 2000 ஆம் ஆண்டு அக்டோபர் மாதம் 16 ஆம் நாள் தெற்கு ஆஸ்திரேலியாவின் அடிலெய்டில்  இறந்தார். இவர் சிட்னியிலும்  கேம்பிரிட்ஜிலும் உள்ள  பல்கலைக்கழகங்களில் கல்வி பயின்றார். கேம்பிரிட்ஜ் டிரினிட்டி கல்லூரியில் 1950 ஆம் ஆண்டு முதல் 1954 ஆம் ஆண்டு வரை உதவி விரிவுரையாளராக பணி புரிந்தார். கேம்பிரிட்ஜ் பல்கலைக்கழகத்தில் 1951ஆம் ஆண்டு முதல் 1953 ஆம் ஆண்டு வரை தூய கணிதத்தில் வாசகராக இருந்தார். இவர் சிட்னி பல்கலைக்கழகத்தில் இவர் 1959 ஆம் ஆண்டு முதல் 1974 ஆம் ஆண்டு வரை  அடிலெய்ட் பல்கலைக்கழகத்தில் கணிதத்தின் மூத்த பேராசிரியர் ஆவார். 1972 ஆம் ஆண்டு முதல் 1976 ஆம் ஆண்டு வரை இயற்பியல் அறிவியலில் செயலாளராக பணி புரிந்தார். ஆஸ்திரேலிய அறிவியல் அகாடமியிலும்  1975ஆம் ஆண்டு முதல் 1980ஆம் ஆண்டு வரை அடிலெய்ட் பல்கலைக்கழக துணை துணை வேந்தராவார். இவர் 1981ஆம் ஆண்டு முதல் 1983ஆம் ஆண்டு வரை அடிலெய்ட் பல்கலைக்கழக தூய கணித பேராசிரியர் ஆவார்.
# சி. அனந்தராமகிருட்டிணன்


**சிவசைலம் அனந்தராமகிருட்டிணன்** (*Sivasailam Anantharamakrishnan*) (1905 &ndash; 18 ஏப்ரல் 1964), அன்புடன் "ஜே" என்று அழைக்கப்படும் இவர், 1945 முதல் 1964 வரை அமல்கமேசன்ஸ் குழுமத் தொழில்களை நிறுவி வழிநடத்திய ஒரு இந்திய தொழிலதிபராவார்.  

## வாழ்க்கை
1905 ஆம் ஆண்டு திருநெல்வேலியில் பிறந்த இவர் திருநெல்வேலி மற்றும் சென்னை ஆகிய இடங்களில் கல்வி பயின்றார். 1935 இல், சிம்ப்சன்ஸ் குழும நிறுவனங்களில் செயலாளராக சேர்ந்தார். 1938 இல், சிம்ப்சன்ஸ் குழுமத்தின் நிர்வாகத்தில் முதல் இந்திய இயக்குநரானார். இவர் 1953 முதல் 1964 இல் தான் இறக்கும் வரை குழுவின் தலைவராக பணியாற்றினார்.  

அனந்தராமகிருட்டிணன் தனது வெற்றிகரமான வணிக நடைமுறைகள், தொழிற்சங்கங்களின் திறமையான மேலாண்மை மற்றும் சென்னையின் தானியங்குத் துறையின் வளர்ச்சியைத் தூண்டியதற்காக "இந்தியாவின் டிட்ராயிட்" என்ற பெயரைப் பெற்றதற்காக நினைவுகூரப்படுகிறார். இதன் விளைவாக, இவர் "தென்னிந்தியாவின் ஹென்றி போர்டு" என்றும் அழைக்கப்படுகிறார்.  

## ஆரம்ப கால வாழ்க்கை
அனந்தராமகிருஷ்ணன் திருநெல்வேலி மாவட்டத்தில் உள்ள அம்பாசமுத்திரம் வட்டத்திலுள்ள ஆழ்வார்குறிச்சி கிராமத்தில் 1905 நவம்பர் 11 அன்று பிறந்தார். திருநெல்வேலியில் உள்ள அரசு உயர்நிலைப் பள்ளியில் பள்ளிப் படிப்பை முடித்த இவர், சென்னையிலுள்ள அரசு வணிகவியல் கல்லூரியில் சேர்ந்து பட்டம் பெற்றார். 1930 இல், இவர் பிரேசர் மற்றும் ராஸ் லிமிடெட் நிறுவனத்தில் கணக்காளராக சேர்ந்தார்.  

## இறப்பு
அனந்தராமகிருட்டிணன் 18 ஏப்ரல் 1964இல் தனது 59வது வயதில் இறந்தார்.
# ரிக்கார்டோ பீஸா ரோட்ரிக்ஸ்

**ரிக்கார்டோ பீஸா ரோட்ரிக்ஸ்**(*Ricardo Baeza Rodríguez*)என்பார் சிலி நாட்டு கணிதவியலாளர் ஆவார். இவர் டால்கா பல்கலைக்கழகத்தில் பேராசிரியராக பணிபுரிந்தார். .இவர் தனது முனைவர் பட்டத்தை 1970 ஆம் ஆண்டில் சார்லாண்ட் பல்கலைக்கழகத்தின் ராபர்ட் டபிள்யூ.பெர்ஜர், மேன்பிரட் கினிபுஷ் ஆகியோரின் மேற்பார்வையில் பெற்றார்.இவரது ஆராய்ச்சியின் அதிக ஆர்வம் எண் கோட்பாட்டில் உள்ளது.  
பீஸா 1983 இல் சிலியின் அறிவியல் அகாடமியில் உறுப்பினரானார். இவர் 2012 ஆம் ஆண்டில் இவர் அமெரிக்கன் கணிதவியல் சங்கத்தின் தொடக்கத்தில் உள்ள சக உறுப்பினர்களில் ஒருவராவார். சிலி நாட்டைச் சேர்ந்தவர்களில் இவர் மட்டுமே மேற்கண்டவாறு கௌரவிக்கப்பட்டார். .
# அ. சிதம்பரனார்


**துடிசைக்கிழார் அ. சிதம்பரனார்** (மறைவு-டிசம்பர் 30, 1954) தமிழக வரலாற்றாய்வாளர் மற்றும் பழந்தமிழ் நூலாராய்ச்சியாளர்.  

## பிறப்பு, கல்வி
துடிசைக்கிழார் சிதம்பர முதலியார் கோயம்புத்தூரில் அர்த்தநாரீசுவர முதலியார் என்பவருக்கு மகனாகப் பிறந்தார். தமிழ் மற்றும் ஆங்கிலம் கற்றார்.  

## தனிவாழ்க்கை
துடிசைக்கிழார் சிதம்பர முதலியார் காவல்துறையின் ஊர்காவல் படையில் பணிபுரிந்தார். பின்னாளில் வட்டார ஆய்வாளராக பதவி உயர்வு பெற்றார்.  

## பங்களிப்பு

###### இலக்கிய ஆய்வு
துடிசைக்கிழார் சிதம்பர முதலியார் உ.வே சாமிநாதையர் மற்றும் சி.வை. தாமோதரம் பிள்ளை அவர்களை முன்மாதிரியாகக் கொண்டு பழந்தமிழ் நூலாராய்ச்சியில் ஈடுபட்டார். துடிசைக்கிழார் எழுதிய தமிழ்ச்சங்கங்களின் வரலாறு தமிழ்நாட்டில் இருந்த தமிழ்ச்சங்கங்களைப் பற்றிய இலக்கியக் குறிப்புகளைக்கொண்டு ஆராய்வது. துடிசைக்கிழார் தமிழ் மொழி பற்றிய ஆராய்ச்சிகளை தொகுத்து *கழகத் தமிழ் வினாவிடை* என்ற நூலையும் எழுதி வெளியிட்டார். துடிசைக்கிழாரின் ஆய்வுகள் பெரும்பாலும் இலக்கிய செய்திகளைக்கொண்டு ஊகங்களை நிகழ்த்தும் தன்மை கொண்டவை.  

###### இலக்கியப்படைப்புகள்
துடிசைக்கிழார்சிதம்பர முதலியார் தன் ஊராகிய கோயம்புத்தூரை அடுத்துள்ள துடியலூரின் செய்திகளை ஆராய்ந்து *துடிசைப் புராணம்* என்ற நூலை எழுதி வெளியிட்டார். இது மரபான புராணவகையைச் சேர்ந்த நூல்.  

###### சைவப் பணி
துடிசைக்கிழார் சிதம்பர முதலியார் *சிவபூசை விளக்கம்* என்ற நூலை எழுதி வெளியிட்டார். கௌமார மடாலயம் தவத்திரு கந்தசாமி சுவாமிகளுடன் அணுக்கமாக இருந்தார். துடிசைக்கிழார் எழுதிய திருமந்திரம் குறிப்புரை, திருமூலர் வரலாறு ஆகியவை குறிப்பிடத்தக்கவை.  

###### வரலாற்றாய்வு
துடிசைக்கிழார் சிதம்பர முதலியார் சேர மன்னர்களின் காலம், வரலாறுகளை ஆராய்ந்து *சேரர் வரலாறு* என்ற நூலை எழுதி வெளியிட்டார்.  

## மறைவு
துடிசைக்கிழார் சிதம்பர முதலியார் டிசம்பர் 30, 1954 அன்று கோயம்புத்தூரில் மரணம் அடைந்தார்.  

## இலக்கிய இடம்
துடிசைக்கிழார் மரபான புராணமையப் பார்வை கொண்டவர். இலக்கியச்செய்திகளைக்கொண்டு வரலாற்றை உருவகிப்பது இவருடைய வழக்கம். உதாரணமாக, முதல் தமிழ்ச் சங்கம் கி.மு. 30,000 முதல் கி.மு. 16,500 வரை - 13,500 ஆண்டுகள் இருந்ததாக துடிசைக்கிழார் தன் தமிழ்ச் சங்கங்களின் வரலாறு எனும் நூலில் குறிப்பிடுகிறார். இந்த ஆய்வுமுறைமையும் முடிவுகளும் பொதுவாக புறவயமான ஆய்வுகளை நிகழ்த்தியவர்களால் ஏற்கப்படுவன அல்ல. துடிசைக்கிழார் இன்று அவருடைய திருமந்திரக் குறிப்புரைக்காக சைவ ஆய்வில் குறிப்பிடும்படியானவராக கணிக்கப்படுகிறார்.
# இசுலாமாபாத்து இலக்கியத் திருவிழா

**இசுலாமாபாத்து இலக்கியத் திருவிழா** (Islamabad Literature Festival) என்பது பாக்கித்தான் நாட்டின் இசுலாமாபாத்து நகரத்தில் ஆண்டுதோறும் நடைபெறும் ஒரு பன்னாட்டு இலக்கிய விழா ஆகும்.  

## வரலாறு
இசுலாமாபாத்து இலக்கியத் திருவிழா 2013 ஆம் ஆண்டில் தொடங்கப்பட்டது. பாக்கித்தான் மற்றும் பன்னாட்டு அளவில் எழுத்தாளர்கள், கவிஞர்கள், அறிஞர்கள் மற்றும் கல்வியாளர்கள் உட்பட முக்கிய இலக்கிய பிரமுகர்கள், விருந்தினர் பேச்சாளர்கள் மற்றும் பங்கேற்பாளர்கள் இதில் கலந்து கொள்கின்றனர். இந்த நிகழ்வில் வாசிப்பு மற்றும் இலக்கிய விவாத அமர்வுகள், விரிவுரைகள், கவிதை வாசிப்பு, நாடகங்கள், கலை கண்காட்சிகள் மற்றும் புத்தக வெளியீட்டு விழாக்கள் ஆகியவை நடைபெறுகின்றன. கராச்சி இலக்கிய விழாவைப் போலவே, இசுலாமாபாத்து இலக்கிய விழாவும் பாக்கித்தானின் ஆக்சுபோர்டு பல்கலைக்கழக பத்திரிகையால் ஏற்பாடு செய்யப்பட்டு நடத்தப்படுகிறது.  

## பதிப்புகள்
முதல் இசுலாமாபாத்து இலக்கியத் திருவிழா 2013 ஆம் ஆண்டு ஏப்ரல் மாதம் 30 மற்றும் 31 ஆம் தேதிகளில் நடைபெற்றது. இரண்டாவது பதிப்பு 25 முதல் 28 ஏப்ரல் 2014 ஆம் ஆண்டு ஏப்ரல் மாதம் 25 ஆம் தேதி முதல் 28 ஆம் தேதி வரை நடைபெற்றது மூன்றாவது பதிப்பு 2015 ஆம் ஆண்டு ஏப்ரல் மாதம் 24 ஆம் தேதி முதல் 26 ஆம் தேதி வரை நடைபெற்றது.
# பானு லால் சாகா



**பானு லால் சாகா** (*Bhanu Lal Saha*) இந்தியாவைச் சேர்ந்த ஓர் அரசியல்வாதியாவார். 12 ஆவது திரிபுரா சட்டமன்ற உறுப்பினராகவும், 5ஆவது, 10ஆவது மற்றும் 11ஆவது சட்டமன்றங்களில் உறுப்பினராகவும் இருந்தார். திரிபுராவின் நிதி அமைச்சராகப் பணியாற்றினார். இந்திய பொதுவுடைமைக் கட்சியின் மார்க்சியப் பிரிவு உறுப்பினராக பிசால்கர் சட்டமன்றத் தொகுதியை பிரதிநிதித்துவப்படுத்தினார். கொல்கத்தா பல்கலைக்கழகத்தில் அறிவியல் மற்றும் கல்வியியல் பாடங்களில் இளநிலை பட்டம் பெற்றிருந்தார்.
# சந்தனா சக்மா



**சந்தனா சக்மா** (*Santana Chakma*) இந்தியாவைச் சேர்ந்த ஓர் அரசியல்வாதியாவார். திரிபுரா மாநிலத்தைச் சேர்ந்த இவர் தற்பொழுது மாணிக் சாகா அமைச்சரவையில் தொழில்கள் மற்றும் வர்த்தக சிறை(உள்துறை) இதர பிற்படுத்தப்பட்டோர் நலன் அமைச்சராகப் பணிபுரிகிறார். திப்ரா மோதா கட்சி வேட்பாளர் ஆலிவுட் சக்மாவை 8,137 வாக்குகள் வித்தியாசத்தில் தோற்கடித்து இரண்டாவது முறையாக பென்சார்தல் தொகுதியில் இருந்து சந்தனா சக்மா சட்டமன்ற உறுப்பினராகத் தேர்ந்தெடுக்கப்பட்டார். சக்மா பழங்குடி இனத்திலிருந்து சட்டமன்ற உறுப்பினராகத் தேர்ந்தெடுக்கப்பட்ட முதல் பெண்மணி என்ற சிறப்புக்கு உரியவராக சந்தனா சக்மா திகழ்கிறார். 32 வயதான் சந்தனா 2015 ஆம் ஆண்டில் பாரதிய சனதா கட்சியில் சேர்ந்தார்.
# சுவப்னா தெபர்மா



**சுவப்னா தெபர்மா** (*Swapna Debbarma*) இந்தியாவைச் சேர்ந்த ஓர் அரசியல்வாதியாவார். திரிபுரா மாநிலத்தைச் சேர்ந்த இவர் திப்ரா மோதா கட்சியின் வேட்பாளராக 2023 ஆம் ஆண்டு நடைபெற்ற திரிபுரா சட்டப் பேரவைத் தேர்தலில் மண்டைபசர் சட்டமன்றத் தொகுதியில் போட்டியிட்டு 66.35 சதவீத வாக்குகளுடன் வெற்றி பெற்று 13ஆவது திரிபுரா சட்டப்பேரவையில் சட்டமன்ற உறுப்பினரானார்.  

சுவப்னா தெபர்மா திரிபுரா மாநில அரசியலில் திப்ரா மோதா கட்சியின் உறுப்பினராகச் செயல்பட்டார். கட்சியின் மகளிர் பிரிவான திப்ரா மகளிர் கூட்டமைப்பின் ஒரு பகுதியாகத் திகழ்ந்தார். 2023 ஆம் ஆண்டு நடைபெற்ற திரிபுரா சட்டமன்றத் தேர்தலில் மண்டைபசார் தொகுதியில் போட்டியிட்டு தீரேந்திர தெபர்மாவை தோற்கடித்து வெற்றி பெற்றார். சுவப்னா தெபர்மா பத்தாம் வகுப்பு வரை படித்துள்ளார்.
# பிரேம் குமார் ரியாங்கு



**பிரேம் குமார் ரியாங்கு** (*Prem Kumar Reang*) இந்தியாவைச் சேர்ந்த ஓர் அரசியல்வாதியாவார். 1974 ஆம் ஆண்டு மே மாதம் 10 ஆம் தேதியன்று புபஞ்சாய் ரியாங்கு மற்றும் கும்படி தம்பதியருக்கு மகனாக இவர் பிறந்தார். திரிபுராவைச் சேர்ந்த இவர் தற்போது திரிபுராவின் பழங்குடி மக்கள் முன்னணியில் இணைந்துள்ளார். 2018 ஆம் ஆண்டு நடைபெற்ற தேர்தலில் காஞ்சன்பூர் தொகுதியில் தேர்தலில் போட்டியிட்டு வெற்றி பெற்றார். தற்போது காஞ்சன்பூரின் (இந்தியா) சட்டமன்ற உறுப்பினராக உள்ளார்  

2022 ஆம் ஆண்டில் மாணிக் சாகா அமைச்சரவையில் மீன்வளம் மற்றும் கூட்டுறவு மற்றும் பழங்குடியினர் நலன் அமைச்சரானார். தற்போது திரிபுராவில் மூன்று அமைச்சகங்களின் அமைச்சராக உள்ளார். புரு பழங்குடியினர் பிரச்சினைக்காக குரல் கொடுத்தவர்களில் இவரும் ஒருவராக இருந்தார்
# இராசேந்திர ரியாங்கு



**இராசேந்திர ரியாங்கு** (*Rajendra Reang (Tripura politician)*) இந்தியாவைச் சேர்ந்த ஓர் அரசியல்வாதியாவார். திரிபுரா மாநில அரசியலில் இந்திய பொதுவுடைமைக் கட்சியின் மார்க்சியப் பிரிவு உறுப்பினராகச் செயல்பட்டார். காஞ்சன்பூர் சட்டமன்றத் தொகுதியிலிருந்து 2003 ஆம் ஆண்டு முதல் 2018 ஆம் ஆண்டு வரை திரிபுரா சட்டமன்றத்தின் சட்டமன்ற உறுப்பினராக இருந்தார். 2018 ஆம் ஆண்டு திரிபுரா சட்டப் பேரவைத் தேர்தலில் திரிபுரா பழங்குடி மக்கள் முன்னணி வேட்பாளர் பிரேம் குமார் ரியாங்கிடம் 4131 வாக்குகள் வித்தியாசத்தில் இராசேந்திர ரியாங்கு தோற்று போனார்.  

## அரசியல் வாழ்க்கை
1974 ஆம் ஆண்டில், இவர் இந்திய மாணவர் கூட்டமைப்பில் சேர்ந்தார். மாணவர் இயக்கத்தில் ஓர் ஆர்வலராக தன்னை இணைத்துக் கொண்டார். பின்னர் 1995 ஆம் ஆண்டில் பழங்குடி இளைஞர் கூட்டமைப்பில் சேர்ந்தார் தற்போது கணமுக்தி பரிசத்தின் மத்திய குழு உறுப்பினராக உள்ளார்.
# இச்ரா



**இச்ரா** (*Ichhra*) பாக்கித்தான் நாட்டின் லாகூர் நகரத்திலுள்ள ஒரு குடியிருப்பு மற்றும் வணிகப் பகுதியாகும்.  

மிகவும் பழமையான பகுதி என்பதால், இச்சராவில் சில பழமையான கட்டிடங்களைக் காணலாம். லாகூரின் மிகவும் சிக்கனமான சந்தைகளில் இச்ரா சந்தை குறிப்பிடத்தக்கது. இந்த சந்தை அதன் பாரம்பரிய மற்றும் கலாச்சார ஆடைகள் மற்றும் பஞ்சாப் முழுவதிலும் இருந்து வழங்கப்படும் பிற கைவினைப்பொருட்கள் மற்றும் அதன் தளபாடங்கள் தேர்வு ஆகியவற்றிற்காக அறியப்படுகிறது. இச்சராவில் ஒரு பெரிய கிறித்துவ சமூகம் வாழ்கிறது.  

இச்ராவில் பல சுகாதார மையங்கள் மற்றும் மருத்துவமனைகள் உள்ளன. இச்ரா ஒன்றியக் குழுவை உருவாக்குகிறது, மேலும் சமனாபாத்து தாலுக்காவின் ஒரு பகுதியாக நிர்வகிக்கப்படுகிறது.  

1931 ஆம் ஆண்டில், அல்லாமா மசுரிகி என்று அழைக்கப்படும் இனயதுல்லா கான் மசுரிகி, இச்ரா (இச்ரா) விலிருந்து தனது காக்சர் இயக்கத்தைத் தொடங்கினார், 1963 ஆம் ஆண்டில் அவர் இறந்தவுடன், மசுரிகி இங்கு அடக்கம் செய்யப்பட்டார்.
# கோட்டை சாலை உணவுத் தெரு



**கோட்டை சாலை உணவுத் தெரு** (*Fort Road Food Street*) என்பது பாக்கித்தான் நாட்டின் பஞ்சாப், மாகாணம் லாகூரில் உள்ள இலாகூரின் சுவர்கள் சூழ்ந்த நகரத்தின் கோட்டை சாலை மற்றும் உரோசுனாய் வாயில் இடையே அமைந்துள்ள ஓர் உணவுத் தெரு ஆகும். . லாகூர் உணவு வகைகள் மற்றும் பாட்சாகி பள்ளிவாசல் காட்சிகள் ஆகியவற்றை வழங்குவதற்காகவும் 2012 ஆம் ஆண்டில் இந்த தெரு புனரமைக்கப்பட்டு ஒரு சுற்றுலா தலமாக திறக்கப்பட்டது. 21 ஜனவரி 2012 ஆம் ஆண்டு சனவரி மாதம் 21 ஆம் தேதியன்று அம்சா சாபாசு செரீபு என்பவரால் கவால்மண்டி உணவுத் தெருவுக்குப் பதிலாக இத்தெரு திறக்கப்பட்டது. 2013 ஆம் ஆண்டில், சுவர்கள் சூழ்ந்த நகரத்தின் லாகூர் ஆணையம் மாவட்ட அரசாங்கத்திடம் இருந்து உணவு வீதியை தன்னுடைய பொறுப்பில் ஏற்றது மற்றும் தனியார் துறையுடன் இணைந்து அதற்கு ஒரு பெரிய முக்கியத்துவத்தைக் கொடுத்தது.  

**கோட்டை சாலை உணவுத் தெரு** முகலாய கால பாட்சாகி பள்ளிவாசல் காட்சிகளுடனான பாரம்பரிய இலாகூர் உணவு வகைகளுக்கு பெயர் பெற்றதாகும். தெருவை அடிப்படையாகக் கொண்ட கட்டிடம் முகலாய பேரரசு மற்றும் ஆங்கிலேயர் ஆட்சி காலத்தில் கட்டப்பட்டது.
# லோராலை மாவட்டம்


| settlement_type =மாவட்டம்  
| image_skyline =  
| image_alt =  
| image_caption = மேல்: ராணா குண்டத்தின் காட்சி  
அடியில்:சிஞ்சான்  
| image_map = Pakistan - Balochistan - Loralai.svg  
| mapsize =  
| map_alt =  
| map_caption = Map of Balochistan with Loralai Division highlighted  
| coordinates =  
| subdivision_type = நாடு  
| subdivision_name =  
| subdivision_type1 =மாகாணம்  
| subdivision_name1 =  
| subdivision_type2 = கோட்டம்  
| subdivision_name2 =லோராலை  
| established_title = Established  
| established_date =  
| founder =  
| seat_type = தலைமையிடம்  
| seat = லோராலை  
| government_footnotes =  
| government_type =  
| leader_party =  
| leader_title =  
| leader_name = Kashif Nabi  
| leader_title1 = District Police Officer  
| leader_name1 = N/A  
| leader_title2 = District Health Officer  
| leader_name2 = N/A  
| unit_pref = Metric  
| area_footnotes =  
| area_total_km2 = 3,785  
| population_total = 244,446  
| population_as_of = 2017  
| population_footnotes = இம்மாவட்டத்தில் பஷ்தூ மொழியை 93.29% பேசுகின்றனர்.  

## இதனையும் காண்க
- பரதராஜர்கள்
# பி. டி. சம்பந்தம்

**பி. டி. சம்பந்தம்** (*P. D. Sambandam*) என்பவர் இந்திய தமிழ்த் திரைப்பட நகைச்சுவை நடிகர் ஆவார். இவர் தமிழ்த் திரைப்படங்களில் பல துணை மற்றும் சிறு வேடங்களில் நடித்துள்ளார்.  

## திரைப்படவியல்
| 1949 | *வாழ்க்கை* | ஏ.வி. மெய்யப்பன் |  |  |
| --- | --- | --- | --- | --- |
| 1950 | ஜீவிதம் | சீனு | ஏ.வி. மெய்யப்பன் |  |
| 1954 | பெண் | எம். வி. இராமன் |  |  |
| 1954 | *அந்த நாள்* | சின்னையா பிள்ளை | சுந்தரம் பாலச்சந்தர் |  |
| 1955 | *கோமதியின் காதலன்* | *சின்னவேலி* கணக்குபிள்ளை | ப. நீலகண்டன் |  |
| 1955 | *கதாநாயகி* | கே. ராம்நாத் |  |  |
| 1955 | *டவுன் பஸ்* | கே. சோமு |  |  |
| 1955 | *செல்லப்பிள்ளை* | முருகன் | எம். வி. இராமன் |  |
| 1956 | *நான் பெற்ற செல்வம்* | ஆண்டனி | கே. சோமு |  |
| 1957 | *மக்களைப் பெற்ற மகராசி* | காடுவெட்டி கணக்குப்பிள்ளை | கே. சோமு |  |
| 1957 | *பாக்யவதி* | சாமிநாதன் | எல். வி. பிரசாத் |  |
| 1957 | *அன்பே தெய்வம்* | ஆர். நாகேந்திர ராவ் |  |  |
| 1958 | சம்பூர்ண ராமாயணம் | கே. சோமு |  |  |
| 1958 | *நீலாவுக்கு நெறஞ்ச மனசு* | வேலையாள் | கே. சோமு |  |
| 1958 | நல்ல இடத்து சம்மந்தம் | ரம்மி | கே. சோமு |  |
| 1959 | *மஞ்சள் மகிமை* | கைலாசத்தின் தந்தை | ஏ. சுப்பா ராவ் |  |
| 1959 | *உத்தமி பெற்ற ரத்தினம்* | எம். ஏ. திருமுகம் |  |  |
| 1959 | *கண் திறந்தது* |  |  |  |
| 1960 | *பாட்டாளியின் வெற்றி* | ஏ. சுப்பா ராவ் |  |  |
| 1960 | *அடுத்த வீட்டுப் பெண்* | வேதாந்தம் ராகவய்யா |  |  |
| 1960 | *கைராசி* | கே. சங்கர் |  |  |
| 1960 | *ஒன்று பட்டால் உண்டு வாழ்வு* | டி. ஆர். ராமண்ணா |  |  |
| 1961 | *குமுதம்* | அதுர்த்தி சுப்பா ராவ் |  |  |
| 1962 | *அவனா இவன்* | பள்ளி ஆசிரியர் | எஸ். பாலச்சந்தர் |  |
| 1962 | *ஆடிப்பெருக்கு* | கொய்தான் பிள்ளை | கே. சங்கர் |  |
| 1963 | யாருக்கு சொந்தம் | கே. வி. சினிவாசன் |  |  |
| 1963 | *காட்டு ரோஜா* | சண்முக முதலியார் | ஏ. சுப்பா ராவ் |  |
| 1963 | *குலமகள் ராதை* | ஏ. பி. நாகராசன் |  |  |
| 1963 | *நான் வணங்கும் தெய்வம்* |  |  |  |
| 1964 | *வழி பிறந்தது* | ஏ. கே. வேலன் |  |  |
| 1964 | *பொம்மை* | எஸ். பாலச்சந்தர் |  |  |
| 1964 | *நவராத்திரி* | ஏ. பி. நாகராசன் |  |  |
| 1965 | *அன்புக்கரங்கள்* | துறவி | கே. சங்கர் |  |
| 1965 | *திருவிளையாடல்* | ஹேமநாத பாகவதரின் குழுவில் இசைக்கலைஞர் | ஏ. பி. நாகராசன் |  |
| 1965 | வாழ்க்கைப் படகு | சி. சீனிவாசன் |  |  |
| 1966 | *அன்பே வா* | ஜேபியின் மாளிகையில் தலைமை வேலைக்காரன் | ஏ. சி. திருலோகச்சந்தர் |  |
| 1967 | *பாமா விஜயம்* | ராதாவின் அப்பாவாக | கே. பாலசந்தர் |  |
| 1967 | *அதே கண்கள்* | ஏ. சி. திருலோகச்சந்தர் |  |  |
| 1967 | *திருவருட்செல்வர்* | சலவைத் தொழிலாளியாக | ஏ. பி. நாகராசன் |  |
| 1968 | *திருமால் பெருமை* | ஏ. பி. நாகராசன் |  |  |
| 1968 | *தில்லானா மோகனாம்பாள்* | சுந்தரத்தின் குழுவில் தாளம் தட்டுபவராக | ஏ. பி. நாகராசன் |  |
| 1969 | *என் தம்பி* | ஏ. சி. திருலோகச்சந்தர் |  |  |
| 1969 | லட்சுமி கல்யாணம் | ஜி. ஆர். நாதன் |  |  |
| 1969 | *குருதட்சணை* | ஜேம்ஸ் | ஏ. பி. நாகராசன் | } |
# தேனி கல்வி மாவட்டம்

**தேனி கல்வி மாவட்டம்** என்பது தேனி முதன்மைக் கல்வி மாவட்டத்தில் உள்ள மூன்று கல்வி மாவட்டங்களில் ஒன்றாகும். 2018 ஆம் ஆண்டு ஜூன் 1 முதல் பெரியகுளம் கல்வி மாவட்டத்திலிருந்த தேனி வட்டாரம், மயிலாடும்பாறை வட்டாரம் மற்றும் உத்தமபாளையம் கல்வி மாவட்டத்திலிருந்த போடி வட்டாரம் என்று மூன்று வட்டாரங்களிலுள்ள அனைத்து உயர்நிலை மற்றும் மேல்நிலைப்பள்ளிகள் புதிய தேனி கல்வி மாவட்டத்தில் இணைக்கப்பட்டன.  

இக்கல்வி மாவட்டத்திற்கு மாவட்டக் கல்வி அதிகாரி தலைமை அதிகாரியாக இருக்கிறார்.
# சத்திய நாராயண சாசுத்திரி



**சத்ய நாராயண சாசுத்திரி** (Satya Narayana Shastri) ஓர் இந்திய ஆயுர்வேத மருத்துவர் மற்றும் சமசுகிருத அறிஞர் ஆவார். 1887 ஆம் ஆண்டு இந்தியாவின் உத்தரபிரதேச மாநிலத்தில் பிறந்த இவர், இந்தியாவின் முதல் குடியரசுத் தலைவரான இராசேந்திர பிரசாத்திற்கு முதல் கௌரவ மருத்துவர் ஆக இருந்தார். சரக சம்கிதை என்ற மருத்துவ நூலை எழுதினார், இந்நூல் 1962 ஆம் ஆண்டு வெளியிடப்பட்டது பனாரசு இந்து பல்கலைக்கழகத்தின் ஆயுர்வேத கல்லூரி மற்றும் சம்பூர்ணானந்த் சமசுகிருத விசுவவித்யாலயாவின் அரசு ஆயுர்வேத கல்லூரியின் முதல்வராக பணியாற்றினார். இந்திய அரசு இவருக்கு 1954 ஆம் ஆண்டு இந்தியாவின் மூன்றாவது உயரிய குடிமகன் விருதான பத்ம பூசண் விருதை வழங்கியது  

## மேலும் பார்க்கவும்
- சரகர்
- சுசுருத சம்கிதை
# பீனோ அர்பெல்



**பீனோ அர்பெல்** (*Beno Arbel*) என்பார் 1939 ஆம் ஆண்டு சனவரி மாதம் முதல் 2013 ஆம் ஆண்டு ஏப்ரல் மாதம் 9 ஆம் நாள் வரை வாழ்ந்தார். இவர் ஒரு இஸ்ரேலிய கணிதவியலாளரும் கணித வரலாற்றாசிரியரும் ஆவார். இவர் டெல் அவிவ் பல்கலைக்கழகத்தில் கணித பேராசிரியராகப் பணியாற்றினார்.  

## சுயசரிதை

இவர் ருமேனியாவின் ட்ரேகனெஸ்டில் உள்ள ஓல்ட்டில் பிறந்தார். அர்பெல்,தனது கல்விப் படிப்பைத் புக்கரெஸ்ட் பல்கலைக்கழகத்தில் தொடங்கினார். இவர் 1961 ஆம் ஆண்டு இஸ்ரேலுக்கு குடிபெயர்ந்த பிறகு எருசலேம் உள்ள எபிரேய படிப்பை பல்கலைக்கழகத்தில் தொடர்ந்தார். இவர் 1963 ஆம் ஆண்டு கணிதத்திலும் இயற்பியலிலும் தனது இளங்கலைப் படிப்பை முடித்தார்.இவர் 1965 ஆம் ஆண்டு ஏப்ரல் மாதத்தில் ஆர்யே டுவோரெட்ஸ்கியின் மேற்பார்வையில் கணிதத்தில் பட்டம் பெற்றார்.பட்டம் பெற்ற ஒரு மாதத்திற்குப் பிறகு இவர் இஸ்ரேல் பாதுகாப்புப் படையில் சேர்ந்தார். ஏர்பெல் தனது முனைவர் பட்டத்தை 1987ஆம் ஆண்டு மார்செல் ஹெர்சாக்கின் மேற்பார்வையில் எபிரேய பல்கலைக்கழகத்தில் பெற்றார். டெல் அவிவ் பல்கலைக்கழகம், கிப்புட்ஜிம் கல்லூரி, பீட் பெர்ல் கல்வியியல் கல்லூரி மேலும் டெல் அவிவ்-யாஃபோ கல்விக் கல்லூரி ஆகியவற்றில் கற்பித்தல் பணிபுரிந்தார்.  

1980 ஆம் ஆண்டின் பிற்பகுதியிலிருந்து, டெல் அவிவ் பல்கலைக்கழகத்தில் கணிதம் மற்றும் கணினி அறிவியலில் கல்வியில் திறமை பெற்ற இளம் மாணவர்களுக்கான திட்டத்தின் இயக்குநராக ஆர்பெல் பணியாற்றினார்.  

## தேர்ந்தெடுக்கப்பட்ட படைப்புகள்
- 
-
# சமன்லால் தூங்காஜி

**சமன்லால் தூங்காஜி** (Chamanlal Doongaji) என்பவர் ஒரு இந்திய தொழிலதிபர், திரைப்படத் தயாரிப்பாளர், விநியோகஸ்தர் ஆவார். இவர் கன்னடத்தில் முதல் பேசும் படமான *சதி சுலோக்‌சனாவைத்* தயாரித்ததற்காக அறியப்படுகிறார். இவர் 1932 ஆம் ஆண்டு *சவுத் இந்தியா மூவிடோன்* என்ற திரைப்பட விநியோக நிறுவனத்தை நிறுவினார்.  

இவர் மார்வாடி குடும்பத்தைச் சேர்ந்தவர். பெங்களூரில் வசித்து வந்தார்.
# சிறீபுரந்தன் தெற்கு


**சிறீபுரந்தன் தெற்கு** (*Sripurandan South*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, சிறீபுரந்தன் தெற்கு கிராமத்தில் 1119 ஆண்கள் மற்றும் 1095 பெண்கள் என மொத்தம் 2214 மக்கள் பேர் இருந்தனர்.
# இரன் பகதூர் சிங்



**இரன் பகதூர் சிங்** (*Ran Bahadur Singh*) இந்தியாவைச் சேர்ந்த ஒரு சுதந்திரப் போராட்ட வீரர் மற்றும் ஓர் அரசியல்வாதியாவார். 1957 ஆம் ஆண்டு நடைபெற்ற உத்தரப் பிரதேச சட்டமன்றத் தேர்தல் மற்றும் 1962 ஆம் ஆண்டு நடைபெற்ற உத்தரப் பிரதேச சட்டமன்றத் தேர்தல்களில் இந்திய தேசிய காங்கிரசு கட்சியை இவர் பிரதிநிதித்துவப்படுத்தினார். இரன் பகதூர் சிங் அர்ரையாயாவில் பல கல்வி நிறுவனங்களின் நிறுவனர் ஆவார். மாகாண காங்கிரசு குழு உறுப்பினராகவும் இருந்தார். 1957 ஆம் ஆண்டு முதல் 1967 ஆம் ஆண்டு வரையிலும் அர்ரைய்யா தொகுதியில் இருந்து இரண்டு முறை சட்டமன்ற உறுப்பினராகத் தேர்ந்தெடுக்கப்பட்டார். 1967 ஆம் ஆண்டில், இரன் பகதூர் சிங் பசுத்தி சட்ட சபையிலிருந்து சட்டமன்றக் குழு உறுப்பினரானார்.
# பாரத் ஆதிவாசி கட்சி



**பாரத் ஆதிவாசி கட்சி** (*Bharat Adivasi Party*) (சுருக்கமாக: **BAP**) இராஜஸ்தான் மற்றும் மத்தியப் பிரதேசம் மாநிலங்களில் செயல்படும் மாநில அரசியல் கட்சி ஆகும். இது இந்தியத் தேர்தல் ஆணையத்தில் பதிவு செய்யப்பட்டது. இது பாரதிய பழங்குடியினர் கட்சியிலிருந்து பிரிந்து சென்றவர்கள் மோகன் லால் ரோத் தலைமையில் 10 செப்டம்பர் 2023 அன்று நிறுவப்பட்டது.. இதன் முதன்மை குறிக்கோள் ஆதிவாசிகளின் நலன்களை மேம்படுத்துவதாகும்.  
## 2023 சட்டமன்றத் தேர்தல்களில்

பாரத் ஆதிவாசி கட்சி 2023 இராஜஸ்தான் சட்டமன்றத் தேர்தல்களில் மூன்று தொகுதிகளையும்; மற்றும் 2023 மத்தியப் பிரதேச சட்டமன்றத் தேர்தல்களில் ஒரு தொகுதியையும் கைப்பற்றியது.இக்கட்சியின் தலைவர் இராஜ்குமார் ரோத் இராஜஸ்தானின் சோராசி சட்டமன்றத் தொகுதியில் 69 ஆயிரத்திற்கு மேற்பட்ட வாக்குகள் பெற்று வெற்றி பெற்றார்.இக்கட்சியின் கமலேஷ்வர் தோதியார், மத்தியப் பிரதேசத்தின் சைல்னா சட்டமன்றத் தொகுதியிலிருந்து தம்மை எதிர்த்து நின்ற பாரதிய ஜனதா கட்சி மற்றும் இந்திய தேசிய காங்கிரசு கட்சி வேட்பாளர்களை வென்றார்.
# கொடை (திரைப்படம்)


**கொடை** (*Kodai*) என்பது 2023 ஆம் ஆண்டு வெளியான இந்தியத் தமிழ் மொழி காதல் நகைச்சுவை நாடகத் திரைப்படமாகும். இத்திரைப்படத்தை ராஜாசெல்வம் இயக்கியுள்ளார். கார்த்திக் சிங்கா மற்றும் அனயா லட்சுமி ஆகியோர் முக்கிய வேடங்களில் நடித்துள்ளனர். இப்படத்திற்கு சுபாஷ் கவி இசையமைத்துள்ளார், அர்ஜுனன் கார்த்திக் ஒளிப்பதிவு செய்துள்ளார், ஜி.சசிகுமார் படத்தொகுப்பு செய்துள்ளார். இது 10 பிப்ரவரி 2023 அன்று வெளியிடப்பட்டது.  

## கதைக்களம்
ஆதரவற்ற குழந்தைகள் இல்லம் நடத்தும் கதாபாத்திரத்தில் கார்த்திக் சிங்கா நடித்துள்ளார். தான் நடத்தும் அந்த இல்லத்துக்குக் கிடைத்த தொகையை மோசடி ஆசாமியிடம் பறிகொடுக்கிறார். அப்பணத்தை அவர்கள் வழியிலேயே சென்று மீட்டெடுக்க செய்யும் முயற்சிகளே கொடை படத்தின் மையம் ஆகும்.  

## நடிகர்கள்
- பாஸ்கராக கார்த்திக் சிங்கா (தமிழ் நடிகர்)
- பவித்ராவாக அனயா
- பாஸ்கரின் நண்பர் பாண்டியாக ரோபோ சங்கர்
- ஞானமாக எம். எசு. பாசுகர்
- தேநீர் கடை உரிமையாளர் தங்கமணியாக ஜி. மாரிமுத்து
- தரகராக சிங்கமுத்து
- ஆனந்தனாக அஜய் ரத்னம்
- போலி காவலர் வெங்கட்டாக போஸ் வெங்கட்
- வடிவேலாக சுவாமிநாதன்
- கு. ஞானசம்பந்தன் as the orphan caregivers
- பாஸ்கரின் நண்பர் பழனியாக சிசர் மனோகர்
- வடிவேலின் மைத்துனராக கிரேன் மனோகர்
- பவித்ராவின் தந்தையாக ஆனந்த் பாபு
- ரோஜாவாக கே. ஆர். விஜயா
- மதனாக கராத்தே ராஜா

## தயாரிப்பு
இதற்கு முன்பு *மாமதுரை* (2007), *அய்யன்* (2011) ஆகிய படங்களில் நடித்த நடிகர் சிங்கமுத்துவின் மகன் வாசன் கார்த்திக், கார்த்திக் சிங்கா என்ற புதிய மேடைப் பெயரை கொடை திரைப்படத்திற்குப் பயன்படுத்தினார்.  

## இசை
படத்தின் ஒலிப்பதிவு மற்றும் பின்னணி இசையை சுபாஷ் கவி இசையமைத்துள்ளார்.  

## வரவேற்பு
இத்திரைப்படம் 10 பிப்ரவரி 2023 அன்று தமிழ்நாடு முழுவதும் வெளியிடப்பட்டது. *தி ஹிந்து தமிழின்* ஒரு விமர்சகர், படத்திற்கு ஐந்தில் இரண்டு நட்சத்திரங்களைக் கொடுத்து, "உற்சாகம் குறைவாக இருந்தது" என்று முடித்திருந்தார். "காதல், நகைச்சுவை மற்றும் அதிரடி" ஆகிய எல்லாவற்றின் கலவையும் இந்தப் படத்தில் இருப்பதாக *தினத்தந்தியின்* ஒரு விமர்சகர் குறிப்பிட்டார். *தினபூமியின்* ஒரு விமர்சகர் படத்திற்கு எதிர்மறையான விமர்சனத்தையும் கொடுத்தார்.